פלטשר רק אישר את חשדיו של פירסון בנוגע לקשר בין "עין יבשה" לברגר. ריימונד מורה לתלמידיו של המאמן ללכוד את ביג דייב. הם מסממים אותו ומצלמים אותו מקיים יחסי מין עם חזיר ומאיימים לפרסם את הסרטון ברשת אלא אם כן הוא יעצור את חקירתו. פירסון וברגר נפגשים שוב במפעל דגים קפואים, ככיסוי למבצע ההפצה האירופי של פירסון. ברגר מושך את הצעתו ל-130 מיליון דולר, בשל התקלות האחרונות שחווה, אך פירסון חושף את ידיעותיו על תוכניתו של ברגר, מראה לו את גופתו הקפואה של "עין יבשה" ואומר לו שהוא ממשיך בעסקיו. פירסון מכריח את ברגר להידחף לתוך מקרר, שם הוא יקפא למוות אלא אם כן הוא יעביר פיצוי של 27 מיליון דולר ובגין התקיפה המינית של רוזלינד, חותך "קילו בשר" מגופו שלו.
פלטשר ניגש שוב לריימונד לגבי הצעת התשלום שלו, אבל ריימונד מגלה שהוא רימה את פלטשר לאורך כל הדרך. הלוחמים גנבו את גרסאות הראיות שלו לאחר שריימונד הניח עליו גשש במהלך המפגש האחרון שלהם. פלטשר חושף שמכר מידע גם לאביו של אסלן, אוליגרך רוסי וסוכן ק.ג.ב. לשעבר. המתנקש שריימונד הרג קודם לכן היה אחד הרוסים. המאמן הורג בשתי מכות את הרוסים שנשלחו להרוג את ריימונד, בעוד פלטשר נמלט בתוהו ובוהו. פירסון נחטף על ידי שני רוסים אחרים, אך הם נופלים למארב של תלמידי המאמן שרוצים "לפתור את הבעיה של המאמן". הם תוקפים את המכונית בקליעים, הורגים את הרוסים ומאפשרים לפירסון לברוח. מאוחר יותר, פלטשר מחליט לשלוח את הסיפור כסרט למירמקס. לאחר פגישתו הוא נכנס למונית רק כדי להבין שריימונד הוא הנהג. לאחר שנודע על לכידתו של פלטשר, פירסון ורוזלינד חוזרים לאימפריית הקנאביס שלהם וחוגגים זה בחברתו של זו.
עיבוד טלוויזיוני.
באוקטובר 2020 פורסם כי חברת מירמקס מפתחת סדרת טלוויזיה המבוססת על הסרט. ריצ'י עתיד לתפקד כבמאי ותסריטאי הסדרה, בעוד מארן דייוויס ואיוון אטקינסון, אשר היו מפיקי הסרט, יתפקדו כמפיקים בפועל.
סאנה (זמרת)
סאנה מינטוזאקי (ביפנית: サナ, בקוריאנית: 사나, באנגלית: Sana; נולדה ב-29 בדצמבר 1996) היא זמרת יפנית המבוססת בדרום קוריאה כחלק מלהקת הבנות Twice שהורכבה על ידי JYP Entertainment המכילה תשע בנות. סאנה היא אחת משלוש החברות היפניות בקבוצה.
ראשית חייה.
סאנה נולדה 29 בדצמבר 1996 בטנאג'י - קו שבאוסקה, יפן.
קריירה.
קדם בכורה.
סאנה החלה להתאמן עם EXPG באוסקה בשנת 2009 ותכננה במקור להיות זמרת הפועלת בעיקר ביפן, ולא בדרום קוריאה. בהיותה תלמידה בחטיבת הביניים, היא הובחנה על ידי מגייסת מחברת JYP Entertainment במהלך בילוי בקניון, סאנה זומנה לקחת חלק באודישן השנתי של JYP ביפן שהתקיים יום למחרת. סאנה עברה את האודישן בהצלחה ובכך גויסה לתוכנית המתאמנים של JYP בדרום קוריאה באפריל 2012.
במהלך תקופת האימונים של סאנה, היא הופיעה במספר קליפים של להקות בנים וזמרי סולו של JYP כגון השירים "FEEL" ו-"instant love" של גון-הו, השיר "A" של GOT7 ועוד.
סאנה התאמנה למעלה משלוש שנים בJYP לפני הופעת הבכורה שלה עם הרכב הבנות Twice שפרצו ב-2015 . תחילה, סאנה הייתה צפויה לקחת חלק בהרכב בנות אחר של JYP אך הפרויקט זה בוטל והרכב הבנות לא הוצא לפועל. סאנה שולטת בשפה הקוריאנית לאחר שלמדה אותה כחלק מתוכנית המתלמדים האינטנסיבית של JYP Entertainment כאשר עברה לקוריאה הדרומית .
ב-2015, סאנה לקחה חלק בתוכנית ריאליטי הישרדותית בשם "Sixteen של JYP Entertainment", סדרת טלוויזיה שבה מתמודדות שש עשרה נערות, אשר מנצחות הסדרה הן אלו שירכיבו את ההרכב המוזיקלי Twice, לבסוף זכתה סאנה עם עוד שמונה בנות נוספות.
קריירה עם Twice.
סאנה הופיעה לראשונה עם Twice באוקטובר 2015 עם סינגל הבכורה" Like Ooh-Ahh " המרכיב את פלייליסט הבכורה של הבנות בשם "The Story Begins" . סאנה ידועה בעיקר בזכות האישיות השמחה והתמימה שלה והשימוש הרב שלה באגיו (Aegyo) ובכך זכתה להכרה בדרום קוריאה ומחוצה לה, בנוסף, הפופולריות של סאנה ושל חברותיה היפניות בלהקה- מומו היראי ומינה זוכה לשיפור היחסים בין יפן לדרום קוריאה. בסקר המוזיקה השנתי של גאלופ לשנת 2018, נבחרה סאנה במקום ה -17 בטבלת הזמרות הפופולריות בדרום קוריאה, מה שהפך אותה לזמרת היפנית היחידה בסקר כולו. בשנת 2019, דורגה סאנה במקום ה-15 בסקר המוזיקה השנתי של גאלופ לאותה שנה ודורגה גם כאלילת ה-K-pop הפופולרית ביותר בסקר של חיילים שבמהלך שירותם הצבאי בצבא דרום קוריאה.
ב-1 ביוני 2020, הוציאו "Twice" מיני-אלבום תשיעי בשם "MORE &amp; MORE".
קריירת סולו.
מחוץ לTwice, סאנה קידמה מותגים ומוצרים שונים.
תקרית מעבר העידן היפני.
בערב סיום עידן ההייסי היפני והמעבר לעידן הרייווה שנערך ב -1 במאי 2019, פרסמה סאנה פוסט עם הודעה למעריציה בחשבון האינסטגרם של Twice בו היא נפרדת מהעידן בו היא נולדה ומספרת על ציפיותיה מהעידן החדש כאשר היא מברכת על הבאות. משפט מתורגם אשר סאנה שיתפה בפוסט: " "נולדתי בעידן הייסי ולכן עצוב לי שהוא נגמר." "הייתי אומרת שהייסי הביא רק טוב." "לקראת היום הראשון של עידן רייווה, אבלה את היום האחרון של הייסי ברענון מחשבותיי."" דבריה של סאנה עוררו ביקורת רבות מצד אלה שראו בהם חוסר רגישות כלפי קוריאה הדרומית מכיוון שהעידנים היפניים נקראים על שם הקיסר המכהן ובעקבות והשלטון הקולוניאלי היפני של קוריאה שאירע בעבר אך, חלק ממעריצי הלהקה יצאו להגנתה של סאנה והעלו את העובדה שסאנה דיברה על אירועים אקטואליים ללא התייחסות לעבר והתכוונה רק לטוב.
ג'ואו ציו
ג'וֹאוּ צְיוּ או בפשטות צְיוּ (בסינית: 周子瑜; פין-יין: Zhōu Zǐyú; בקוריאנית: 저우쯔위; נולדה ב-14 ביוני 1999), היא זמרת ורקדנית טאיוואנית. היא החברה הצעירה ביותר של (maknae) להקת הבנות הדרום קוריאנית Twice, תחת החברה JYP Entertainment. צווי היא חברת הלהקה היחידה מטאיוואן.
ילדותה.
Tzuyu נולדה במחוז מזרח של טאינן, טייוואן ב -14 ביוני 1999 להורים יזמים עצמאיים. היא החלה לרקוד מגיל צעיר והתאמנה באקדמיה לריקוד.
קריירה.
קדם הבכורה.
בשנת 2012 התגלתה צווי על ידי ציידי כישרונות בבית המלאכה לאמנויות הבמה MUSE בטאינן, ועברה לדרום קוריאה בנובמבר של אותה השנה כדי להתחיל את הכשרתה. בשנת 2016 עברה צווי בחינה בבית כדי להאשר ולהצהיר את השכלתה בחטיבת הביניים. היא למדה בבית הספר התיכון רב אמנויות הנלים בדרום קוריאה וסיימה את לימודיה בפברואר 2019. בשנת 2015 צווי השתתפה בתוכנית הריאליטי הדרום קוריאנית "Sixteen", בהנחיית והפקת JYP בשיתוף עם MNet . לבסוף, צווי, כחלק מתשע משתתפות מנצחות, המשיכה עמן להקים את להקת הבנות Twice. שלא כמו שאר הזוכות בתוכנית, צוויו במקור לא נכללה בהרכב הסופי של הזוכות, אלא נבחרה על סמך הצבעה של הקהל.
קריירה עם Twice.
באוקטובר 2015 צווי עלתה לראשונה כחברה ב-Twice עם המיני-אלבום הראשון שלהן, "The Story Begins". הסינגל הראשי " Like Ooh-Ahh " היה שיר ה-K-pop הבכורה הראשון שהגיע למאה מיליון צפיות ביוטיוב. מאז הופעת הבכורה שלה היא הופיעה בפרסומות ועבדה כפרזנטורית עבור מספר תוכניות מוזיקה בטלוויזיה.
הַכָּרָה.
על פי סקר המוזיקה השנתי של גאלופ קוריאה, צווי הייתה האמנית השלישית הכי הפופולרית בקרב דרום קוריאנים בשנת 2016. היא דורגה במקום התשיעי בסקר 2017 והשתים עשרה בשנת 2018. בשנת 2019 דורגה צווי כאמנית ה-K-pop השנייה הכי פופולרית בסקר שנערך על חיילים שעושים שירות צבאי חובה בדרום קוריאה. צווי קיבלה סיקור חיובי ביופייה הטבעי. בשנת 2019 דורגה צווי כבעלת הפנים היפות בעולם על ידי TC Candler, קבוצה שניהלה דירוג כזה מאז 1990.
תקרית הדגל הטאיוואני.
בנובמבר 2015 הופיעה צווי עם Twice בתוכנית הקוריאנית "הטלוויזיה הקטנה שלי". היא הציגה את עצמה כטאיוונית והחזיקה את דגל הרפובליקה של סין (טייוואן) לצד זה של דרום קוריאה. דגל יפן הוצג גם הוא, המייצג את הלאום של שלוש החברות האחרות בקבוצת הנערות, מומו, סאנה ומינה.
גולשים רבים מהרפובליקה העממית של סין הגיבו בכעס להתנהגות של צווי, והאשימו אותה בכך שהיא "מרוויחה כסף מהקהל הסיני בזמן שהיא מחזיקה דעות פרו-טאיוואניות". לאחר זמן קצר, Twice נאסרו להופיע בטלוויזיה הסינית וצווי הפסיקה את עבודתה עם חברת התקשורת הסינית וואווי. בזמן זה, JYP Entertainment השהו את כל הפעילויות של צווי בסין.
ב-15 בינואר 2016, יום לפני הבחירות הכלליות בטייוואן, מייסד JYP Entertainment פארק ג'ין-יאנג התנצל בפני התקשורת הסינית באמצעות חשבון הוויבו שלו. באותו הזמן, הסוכנות פרסמה גם סרטון בו נראית צווי קוראת התנצלות, בה נאמר בחלקה:
סאנה מינטוזאקי
אסון אולמי עדיה
ב-23 ביוני 2015 במהלך חגיגות חתונה של מור וקארין לוי באולם האירועים "עדיה" שביבנה, נותקה נברשת מתקרת האולם וצנחה על החוגגים. 21 אנשים נפצעו, ואחת האורחות אביבה חיון נפטרה כתוצאה מפגיעת גוף התאורה .
האסון.
בערב החתונה ב-23 ביוני 2015 באולם האירועים "עדיה" שביבנה, היו כ-700 מוזמנים. גוף תאורה ממונע ענק במשקל כבד, המדמה נברשת עם אלפי נורות לד היה תלוי מעל רחבת הריקודים, ירד ועלה לסירוגין ובשלל צורות בזמן הריקודים והאיר את הרחבה. קצת אחרי חצות ב-23 ביוני 2015 התנתק גוף התאורה כתוצאה מתכנון וביצוע לקוי וצנח על הרוקדים מתקרת האולם.
כ-21 חוגגים נפצעו, ואחת האורחות אביבה חיון, נפגעה מגוף התאורה באופן ישיר ונהרגה.
האשמים באסון.
בעקבות האירוע המשטרה הוציאה צו סגירה זמני לאולם ועיכבה לחקירה את בעלי המקום.